התוכנית משתרעת מצפון לת"א בתחום רמת השרון בין הדרכים 20, 5 ו-2 (דרך נמיר) על שטח של כ- 1800 דונם, בהם יוקמו 9,800 יח"ד (800 יח"ד מהן בדיור מוגן) ושטחי תעסוקה ומסחר בהיקף של 700 אלף מ"
היום (שני) אישרה הוועדה המחוזית תל אביב בראשות דלית זילבר את תוכנית המתאר המפורטת דרום גלילות. בעקבות אישור תוכנית המתאר יוקם רובע חדש באזור דרום גלילות.
ברשות מקרקעי ישראל (רמ"י) אומרים כי, מדובר באחת התוכניות המרכזיות והחשובות במחוז תל אביב המשתרעת מצפון לתל אביב בתחום רמת השרון בין הדרכים 20, 5 ו-2 (דרך נמיר) על שטח של כ 1800 דונם. מדובר בחטיבת קרקע משמעותית במרכז מטרופולין תל אביב הקובעת ייעודי קרקע למגורים, תעשייה, תעסוקה, מסחר וצרכי ציבור מגוונים. היקף הזכויות הינו 9,800 יח"ד, אשר 800 יחידות מתוכן הינן יח"ד מוגן, 700,000 מ"ר שטח עיקרי לתעסוקה ומסחר ועד 454,000 מ"ר שטח עיקרי למבנים ולמוסדות ציבור.
התכנון מאפיין רובע עירוני שוקק, הכולל מתחמים מגוונים מבחינת אופי הבניה, מרקמית ומגדלים, ותמהיל שימושים: שכונות בדגש מגורים, שכונות בדגש תעסוקה ושכונות מעורבות. אופי הבנייה ותמהיל השימושים צפויים ליצור אורחות חיים ואיכויות עירוניות אופייניות לכל אחת מהשכונות.
עיקרון התכנון המוביל הינו פרישת השכונות סביב מרחב ציבורי גדול, הכולל פארק של כ-350 דונם, שהינו הלב הירוק של התוכנית, וקריות חינוך מרכזיות. השכונות נשזרות על שדרה עירונית, ציר הטבעת, המתאפיינת בבינוי אינטנסיבי ובפעילות מסחרית שוקקת. התכנית כוללת מרכז תחבורה משולב ובו תחנת רכבת (כבדה), חיבור לנתיבי אילון וכביש ציר הנופש ונתיבי תחבורה ציבורית עם אפשרות לרכבת קלה. התכנית כוללת תשתיות נוספות המיועדות לשרת את הרובע החדש. היתרי הבנייה בתוכנית מותנים בטיפול בקרקע המזוהמת ופינוי הפסולת במתחם.
הליכי התכנון וגיבוש התוכנית ארכו למעלה מעשור וכללו ביחנת חלופות שונות לבינוי ופיתוח חטיבת הקרקע. שיקולים רבים ומגוונים הנחו את יזמי התוכנית ובהם נושאים סביבתיים של שימור ערכי טבע ורצפים אקולוגיים, נגישות תחבורתית, השתלבות במרחב האורבני הקיים והמתפתח ועוד.
מתכננת המרחב העסקי תל אביב ברשות מקרקעי ישראל, גילי טסלר, הבהירה כי התוכנית מכילה פירוט המאפשר מימוש ייעודים ציבוריים ראשיים ברובע: דרכים, שטחים למוסדות ציבור ופארק טרם מימוש הבינוי למגורים, לתעסוקה ולמסחר. באופן זה התשתיות המרכזיות יקדימו את האכלוס לגורים ולתעסוקה.
"אני מתנצל אבל אני צריך לשדוד אותך"